paragraph_text: Ljevičarski aktivist i bivši visoki funkcionar Obamine administracije Van Jones, koji se priključio prosvjedima, najavio je kako će se prosvjedi pretvoriti u "Američku jesen". Na demonstracijama se okupljalo između nekoliko stotina do nekoliko tisuća ljudi i uglavnom nisu zabilježeni nikakvi ozbiljni incidenti. Iznimka je predstavljalo policijsko bacanje paparnog spreja u lice tri demonstrantice 24. rujna (a što je demonstrantima donijelo brojne simpatije u međunarodnoj javnosti) te masovno uhićenje 700 prosvjednika koji su 1. listopada 2011. blokirali Brooklynski most.